**Jegyzőkönyv véleményező nevelőtestületi értekezletről**

Ideje: 2018. április 26. 16.30

Helye: Várdomb-Alsónána Általános Iskola 5. osztályos tanterme

Jelen vannak: Gerzsei Péter, a Szekszárdi Tankerület igazgatója

Brunnerné dr. Fandák Piroska, a Szekszárdi Tankerületi Központ jogi és

humánpolitikai osztályának vezetője

az iskola nevelőtestületi tagjai a mellékelt jelenléti ív szerint

Csabók Józsefné, az Előkészítő Bizottság tagja, levezető elnök köszöntötte a nevelőtestületi értekezleten megjelenteket. Külön köszöntötte Gerzsei Péter urat, a Szekszárdi Tankerületi Központ igazgatóját és Brunnerné dr. Fandák Piroskát, a Szekszárdi Tankerületi Központ jogi és humánpolitikai osztályának vezetőjét.

A Várdomb-Alsónána Általános Iskola nevelőtestületének létszáma 19 fő, ebből egy fő a pályázó, jelen volt 19 fő, így Csabók Józsefné megállapította, hogy a nevelőtestület határozatképes.

Jelen értekezlet témája a Várdomb-Alsónána Általános Iskola intézményvezető pályázatának véleményezése illetve az ezzel kapcsolatos szavazások lebonyolítása.

Csabók Józsefné tájékoztatta a nevelőtestülete arról, hogy e napon két értekezlet kerül megtartásra. Az első a nevelőtestületi értekezlet, melyen a pályázat szakmai tartalmát véleményezik a testület tagjai, majd azt követően szavaznak is róla. Ezt követi az alkalmazotti értekezlet, melyen a pályázó személyével kapcsolatos véleményezésre kerül sor.

Előzetes egyeztetés alapján a jegyzőkönyv vezetésére Vas Márta igazgatóhelyettest kérte fel. A nevelőtestület szavazott a jegyzőkönyv-vezető személyéről.

Igen: 19 szavazat

Nem: 0 szavazat

Tartózkodik: 0 fő

Csabók Józsefné megállapította, hogy a jegyzőkönyv vezetésére Vas Mártát a nevelőtestület egyhangúlag elfogadta.

A jegyzőkönyv hitelesítésére Lábárné Rács Gabiellát és Tóth Ferencnét kérte fel. kérte fel. A nevelőtestület szavazott a jegyzőkönyv-hitelesítők személyéről.

Igen: 19 szavazat

Nem: 0 szavazat

Tartózkodik: 0 fő

Csabók Józsefné megállapította, hogy a jegyzőkönyv hitelesítésére Lábárné Rács Gabriellát és Tóth Ferencnét a nevelőtestület egyhangúlag elfogadta.

Csabók Józsefné ismertette a nevelőtestületi értekezlet napirendi pontjait, melyek a következőek voltak:

1. Tájékoztató a pályáztatással kapcsolatos előzményekről
2. A szakmai munkaközösségek, a szülői munkaközösség és a DÖK véleményének ismertetése
3. A pályázó hozzászólása, kérdések a pályázóhoz, válaszadás
4. Szakmai vita
5. Szavazás
6. A szavazás eredményének ismertetése

A nevelőtestület szavazott a napirendi pontok elfogadásáról.

Igen: 19 szavazat

Nem: 0 szavazat

Tartózkodik: 0 fő

Csabók Józsefné megállapította, hogy a nevelőtestület az igazgatói pályázatot véleményező értekezlet napirendi pontjait egyhangúlag elfogadta.

1. **napirendi pont: Tájékoztató**

Csabók Józsefné elmondta, hogy 2018. március 29-i benyújtási határidővel az iskola fenntartója pályázatot írt ki az intézményvezetői állás betöltésére. A kiírt pályázatra a megadott határidőn belül egy pályázat érkezett. A pályázattal kapcsolatos feladatok ellátására a Szekszárdi Tankerületi Központ három tagú Előkészítő bizottság létre hozására kérte fel a nevelőtestületet. Az Előkészítő bizottság feladata volt, hogy biztosítsa azt, hogy minden, a jogszabályokban meghatározott, véleményezésre jogosult közösség megismerhesse a pályázati anyagot és kialakíthassa véleményét. Így a pályázatot a nevelőtestület tagjai, az intézményben működő munkaközösségek, az alkalmazotti közösség, a szülői munkaközösség illetve a diákönkormányzat is megismerhette. 2018. április 10-én előkészítő nevelőtestületi és alkalmazotti értekezletre került sor, ahol döntés született ezen értekezlet lebonyolításának módjáról. Erről jegyzőkönyv készült.

1. **napirendi pont: Vélemények ismertetése**

Csabók Józsefné tájékoztatta a jelen lévőket, hogy az osztályfőnöki, az ÖKO-, az anyanyelvi és a matematika munkaközösségek együttesesen véleményezték a pályázatot. Felkérte Bársonyné Kiss Máriát, az Előkészítő bizottság tagját, olvassa fel a szakmai munkaközösségek együttes véleményét.

A munkaközösségi vélemény jelen jegyzőkönyv mellékletét képezi.

Csabók Józsefné felkérte Hornyák Andrásnét, az Előkészítő bizottság tagját, olvassa fel a szülői munkaközösség és a diákönkormányzat véleményét.

A szülői munkaközösségi valamint a diákönkormányzati vélemény jelen jegyzőkönyv mellékleteit képezik.

Csabók Józsefné felkérte Bársonyné Kiss Máriát, az Előkészítő bizottság tagját, olvassa fel Várdomb Község Önkormányzata és Várdomb Község Német Nemzetiségi Önkormányzata véleményét.

Várdomb Község Önkormányzata és Várdomb Község Német Nemzetiségi Önkormányzata véleménye jelen jegyzőkönyv mellékleteit képezik.

Csabók Józsefné felkérte Hornyák Andrásnét, az Előkészítő bizottság tagját, olvassa fel Alsónána Község Önkormányzata valamint a Nemzeti Pedagógus Kar véleményét.

Alsónána Község Önkormányzata valamint a Nemzeti Pedagógus Kar véleménye jelen jegyzőkönyv mellékleteit képezik.

1. **napirendi pont: Pályázó hozzászólása, kérdések a pályázóhoz**

Csabók Józsefné, levezető elnök megkérdezte a pályázót, kíván-e pályázatával kapcsolatosan hozzászólási jogával élni. A pályázó nem kívánt élni ezen lehetőséggel.

Csabók Józsefné megkérte a nevelőtestület tagjait, kérdéseiket tegyék fel a pályázónak. A pályázattal kapcsolatosan kérdés nem érkezett.

Csabók Józsefné felkérte a pályázót, hagyja el a termet.

1. **napirendi pont: Szakmai vita**

Csabók Józsefné, levezető elnök megnyitotta a szakmai vitát. A pályázattal kapcsolatosan hozzászólás nem érkezett.

A levezető elnök a szakmai vita eredményét szavazásra bocsátotta.

Igen: 18 szavazat

Nem: 0 szavazat

Tartózkodik: 0 fő

Csabók Józsefné megállapította, hogy a nevelőtestület egyhangúlag támogatja Szamos József Jánosné szakmai programját.

1. **napirendi pont: Szavazás**

Csabók Józsefné elmondta, hogy az előkészítő értekezleten előzetesen megszavazásra került, hogy az Előkészítő bizottság tagjai egyben a Szavazatszámláló bizottság tagjai is.

Csabók Józsefné ismertette a szavazás menetét:

* a pályázó nem vehet részt a szavazáson
* előzetes megállapodás alapján titkos szavazás történik
* a nevelőtestület a pályázat szakmai tartalmának elfogadásáról szavaz
* a szavazó két lehetőségből választhat: a pályázatot támogatom vagy nem támogatom. Akkor érvényes a szavazat, ha a megfelelő helyre egy x kerül tollal. A szavazatokat ezután a szavazóurnába kell elhelyezni.
* A szavazócédula átvétele előtt alá kell írni a szavazói névjegyzéket.
* A szavazás helyszíne az iskola 5. osztályos terme.

Csabók Józsefné elmondta, hogy a szavazatok megszámlálását a Szavazatszámláló bizottság és a Szekszárdi Tankerületi Központ vezetői együttesen végzik. A szavazás eredményéről a Szavazatszámláló Bizottság beszámol a nevelőtestületnek.

Csabók Józsefné megkérte a nevelőtestület tagjait, hagyják el a termet és egyenként jöjjenek be szavazni.

1. **napirendi pont: A szavazás eredményének ismertetése**

Csabók Józsefné ismertette a szavazás eredményét:

A szavazásra jogosultak száma 18 fő, ebből

Támogatom: 12 szavazat

Nem támogatom:6 szavazat

Érvénytelen szavazat illetve tartózkodás nem volt.

Csabók Józsefné megállapította, hogy a nevelőtestület 12 támogatom és 6 nem támogatom szavazattal elfogadta a pályázó szakmai programját.

A levezető elnök bezárta a véleményező nevelőtestületi értekezletet s tájékoztatta a nevelőtestületet, hogy 17 órakor kezdődik a véleményező alkalmazotti értekezlet.

Várdomb, 2018. 05. 02. Vas Márta

jegyzőkönyv-vezető

Hitelesítők:

Lábárné Rács Gabriella Tóth Ferencné